Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: Idézem: „A választási eljárásról szóló 1997. évi C. törvény
Paragraph Index: 1032

78. §-ának (1) bekezdése a következõket mondja ki.: A panaszt és a kifogást (a továbbiakban együtt: kifogást) úgy kell benyújtani, hogy az legkésõbb a sérelmezett tevékenységtõl, illetõleg döntés meghozatalától számított három napon belül megérkezzen. A kifogást elbíráló választási bizottság, illetve bíróság a benyújtott kifogásról a beérkezéstõl számított három napon belül dönt. Ez a szabályozás sérti a jogbiztonságot, tekintettel arra, hogy tökéletlen, hiányos, nem tartalmazza azokat az eljárási szabályokat (azok minimumát sem), amelyek biztosíthatnák in abstracto az érintett számára a bírósági jogorvoslati jog gyakorolhatóságát.” Az indítványozó valójában tehát a Ve. 78. § (1) bekezdésének teljes szövegét kifogásolta. Erre utal kérésének részletezése is: „A Ve.tv. inkriminált, fentebb idézett §-a ugyanis nem szól egyáltalán arról, hogy a bíróság elõtt kifogással megtámadható döntést az azt meghozó választási bizottság hogyan köteles kézbesíteni. Arról sem szól a Ve.tv. vonatkozó §-a, hogy vajon a három napot naptári napban kell-e számolni, vagy a jogorvoslati nem peres eljárásból adódóan a Pp. általános határidõ számításra vonatkozó szabályai alkalmazandók-e értelemszerûen? A Ve.tv. idézett §-a nem mondja expressis verbis ki, hogy a háromnapos határidõ jogvesztõ, ellene igazolási kérelemnek helye nincs.”

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes